VENDIM
Nr. 26, datë 1.4.2015

PËR DISA NDRYSHIME NË RREGULLOREN “PËR ADMINISTRIMIN E RREZIKUT TË KREDISË NGA BANKAT DHE DEGËT E BANKAVE TË HUAJA”

[bookmark: OLE_LINK3]Në bazë dhe për zbatim të nenit 12, shkronja “a”, dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; dhe të neneve 57, 58, 61 dhe 68 të ligjit nr. 9662, datë 18.12.2006, “Për bankat në Republikën e Shqipërisë”; me propozim të Departamentit të Mbikëqyrjes, Këshilli Mbikëqyrës i Bankës së Shqipërisë,

VENDOSI:

1. Në rregulloren “Për administrimin e rrezikut të kredisë nga bankat dhe degët e bankave të huaja”, miratuar me vendimin nr. 62, datë 14.9.2011, të Këshillit Mbikëqyrës të Bankës së Shqipërisë, i ndryshuar, të bëhen ndryshimet e mëposhtme:
a) Kreu IV “Teknikat e zbutjes së rrezikut të kredisë”, si dhe aneksi 1 dhe 2, shfuqizohen.
b) Kreu V “Vlerësimi i aktiveve të tjera dhe përcaktimi i fondeve rezervë për mbulimin e humbjeve” dhe kreu VI “Raportimi dhe mbikëqyrja”, rinumërohen përkatësisht si kreu IV “Vlerësimi i aktiveve të tjera dhe përcaktimi i fondeve rezervë për mbulimin e humbjeve” dhe kreu V “Raportimi dhe mbikëqyrja”.
c) Nenet 22 deri 26 rinumërohen përkatësisht si nenet 18 deri 22.
2. Ngarkohet Departamenti i Mbikëqyrjes të Bankës së Shqipërisë për ndjekjen e zbatimit të këtij vendimi. 
3. Ngarkohet Departamenti i Marrëdhënieve me Publikun me publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
[bookmark: _GoBack]Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare.

KRYETARI
Gent Sejko


